CELEX: 62020CA0203
Language: sl
Date: 2021-12-16 00:00:00
Title: Zadeva C-203/20: Sodba Sodišča (tretji senat) z dne 16. decembra 2021 (predlog za sprejetje predhodne odločbe Okresný súd Bratislava III – Slovaška) – kazenski postopek proti AB in drugim (Predhodno odločanje – Pravosodno sodelovanje v kazenskih zadevah – Evropski nalog za prijetje – Listina Evropske unije o temeljnih pravicah – Področje uporabe – Člen 51 – Izvajanje prava Unije – Okvirni sklep 2002/584/PNZ – Pristojnost Sodišča – Predlog za sprejetje predhodne odločbe, vložen pred izdajo evropskega naloga za prijetje – Dopustnost – Načelo ne bis in idem – Člen 50 – Pojma „oprostitev“ in „obsodba“ – Amnestija v odreditveni državi članici – Pravnomočna odločba o ustavitvi kazenskega pregona – Razveljavitev amnestije – Razglasitev ničnosti odločbe o ustavitvi kazenskega pregona – Ponovni pregon – Nujnost odločbe, izdane po presoji kazenske odgovornosti zadevne osebe – Direktiva 2012/13/EU – Pravica do obveščenosti v kazenskem postopku – Področje uporabe – Pojem „kazenski postopek“ – Zakonodajni postopek za sprejetje resolucije o razveljavitvi amnestije – Sodni postopek za oceno skladnosti te resolucije z nacionalno ustavo)

21.2.2022   
            
            
               SL
            
            
               Uradni list Evropske unije
            
            
               C 84/11
            
         
      Sodba Sodišča (tretji senat) z dne 16. decembra 2021 (predlog za sprejetje predhodne odločbe Okresný súd Bratislava III – Slovaška) – kazenski postopek proti AB in drugim
      (Zadeva C-203/20) (1)
      
      (Predhodno odločanje - Pravosodno sodelovanje v kazenskih zadevah - Evropski nalog za prijetje - Listina Evropske unije o temeljnih pravicah - Področje uporabe - Člen 51 - Izvajanje prava Unije - Okvirni sklep 2002/584/PNZ - Pristojnost Sodišča - Predlog za sprejetje predhodne odločbe, vložen pred izdajo evropskega naloga za prijetje - Dopustnost - Načelo ne bis in idem - Člen 50 - Pojma „oprostitev“ in „obsodba“ - Amnestija v odreditveni državi članici - Pravnomočna odločba o ustavitvi kazenskega pregona - Razveljavitev amnestije - Razglasitev ničnosti odločbe o ustavitvi kazenskega pregona - Ponovni pregon - Nujnost odločbe, izdane po presoji kazenske odgovornosti zadevne osebe - Direktiva 2012/13/EU - Pravica do obveščenosti v kazenskem postopku - Področje uporabe - Pojem „kazenski postopek“ - Zakonodajni postopek za sprejetje resolucije o razveljavitvi amnestije - Sodni postopek za oceno skladnosti te resolucije z nacionalno ustavo)
      (2022/C 84/11)
      Jezik postopka: slovaščina
      
         Predložitveno sodišče
      
      Okresný súd Bratislava III
      
         Stranke v postopku v glavni stvari
      
      AB, CD, EF, NO, JL, GH, IJ, LM, PR, ST, UV, WZ, BC, DE, FG
      
         ob udeležbi: HI, Krajská prokuratúra v Bratislave
      
         Izrek
      
      
                  1.
               
               
                  Člen 50 Listine Evropske unije o temeljnih pravicah je treba razlagati tako, da ne nasprotuje izdaji evropskega naloga za prijetje za osebo, v zvezi s katero je bil kazenski pregon najprej ustavljen s pravnomočno sodno odločbo, ki je bila sprejeta na podlagi amnestije, nato pa se je ponovno začel po sprejetju zakona, s katerim sta bili ta amnestija razveljavljena in ta sodna odločba razglašena za nično, če je bila zadnjenavedena odločba sprejeta pred vsakršno presojo kazenske odgovornosti zadevne osebe.
               
            
                  2.
               
               
                  Direktivo 2012/13/EU Evropskega parlamenta in Sveta z dne 22. maja 2012 o pravici do obveščenosti v kazenskem postopku je treba razlagati tako, da se ne uporablja za zakonodajni postopek v zvezi z razveljavitvijo amnestije in niti za sodni postopek, katerega predmet je nadzor nad skladnostjo te razveljavitve z nacionalno ustavo.
               
            
         (1)  UL C 230, 13.7.2020.